‘રામ ગોપાલ વર્મા કી આગ’ કે ‘હમશકલ્સ’ જેવી ફિલ્મો મીડિયામાં વગોવાઈ જાય છે, પરંતુ આવી જમીનમાં દટાયેલી સુરંગ જેવી ફિલ્મો ગમે ત્યારે ગમે તેને હડફેટે લઈ લે છે. આ ફિલ્મ માત્ર ત્રણ જ સંજોગોમાં સહન કરી શકાયઃ એક, તો તમે કોઈની સામે દુશ્મની કાઢવા માગતા હો અને તેને આ ફિલ્મની ટિકિટો ગિફ્ટ કરી શકો. બે, તમને આ ગરમીમાં લૂ લાગી ગઈ હોય અને તમારું દિમાગ બહેર મારી ગયું હોય. ત્રણ, તમે ઝાલિમ જમાનાથી ત્રાસીને આ ફાની દુનિયા એસીની ઠંડકમાં છોડી જવા ઈચ્છતા હો. એના કરતાં ‘ગુજ્જુભાઈએ ગામ ગજાવ્યું’ વધુ એકવાર જોઈ કાઢો એ વધારે હિતાવહ છે.